CELEX: 62009CA0494
Language: da
Date: 2011-02-17 00:00:00
Title: Sag C-494/09: Domstolens dom (Tredje Afdeling) af 17. februar 2011 — Bolton Alimentari SpA mod Agenzia Dogane Ufficio delle Dogane di Alessandria (anmodning om præjudiciel afgørelse fra Commissione Tributaria Provinciale di Alessandria — Italien) (Præjudiciel forelæggelse — formaliteten — told — toldkontingent — toldkodeks — artikel 239 — forordning (EØF) nr. 2454/93 — artikel 308a, 308b og 905 — forordning (EF) nr. 975/2003 — tun — opbrugt kontingent — åbningsdag — søndag)

2.4.2011   
            
            
               DA
            
            
               Den Europæiske Unions Tidende
            
            
               C 103/6
            
         Domstolens dom (Tredje Afdeling) af 17. februar 2011 — Bolton Alimentari SpA mod Agenzia Dogane Ufficio delle Dogane di Alessandria (anmodning om præjudiciel afgørelse fra Commissione Tributaria Provinciale di Alessandria — Italien)
   (Sag C-494/09) (1)
   
   (Præjudiciel forelæggelse - formaliteten - told - toldkontingent - toldkodeks - artikel 239 - forordning (EØF) nr. 2454/93 - artikel 308a, 308b og 905 - forordning (EF) nr. 975/2003 - tun - opbrugt kontingent - åbningsdag - søndag)
   2011/C 103/09
   Processprog: italiensk
   
      Den forelæggende ret
   
   Commissione Tributaria Provinciale di Alessandria
   
      Parter i hovedsagen
   
   
      Sagsøger: Bolton Alimentari SpA
   
      Sagsøgt: Agenzia Dogane Ufficio delle Dogane di Alessandria
   
      Sagens genstand
   
   Anmodning om præjudiciel afgørelse — Commissione Tributaria Provinciale di Alessandria — fortolkning af artikel 239 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1) — fortolkning af artikel 308a-308c, artikel 899, stk. 2, og artikel 905, stk. 1, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 (EFT L 253, s. 1) — godtgørelse af eller fritagelse for importafgifter — medlemsstatens mulighed for selv at træffe afgørelse om en anmodning om godtgørelse — begrebet »særlig situation« i artikel 239 i forordning (EØF) nr. 2913/92 — fællesskabsimportør udelukket fra et toldkontingent, der åbnes på en søndag, fordi de nationale toldkontorer er lukket
   
      Konklusion
   
   
               1)
            
            
               Artikel 308a-308c i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, som ændret ved Kommissionens forordning (EF) nr. 214/2007 af 28. februar 2007, skal fortolkes således, at de ikke er til hinder for, at Europa-Kommissionen kan træffe en beslutning, der udelukker en erhvervsdrivende fra et toldkontingent, fordi kontingentet er blevet opbrugt samme dag, som det blev åbnet, nemlig en søndag, hvor toldkontorerne holder lukket i den medlemsstat, hvor den pågældende erhvervsdrivende er etableret.
            
         
               2)
            
            
               Artikel 308a-308c i forordning nr. 2454/93, som ændret ved forordning nr. 214/2007, skal fortolkes således, at de ikke pålægger en medlemsstat at anmode Europa-Kommissionen om at suspendere et toldkontingent for at sikre importører en retfærdig og jævnbyrdig behandling, når åbningen af kontingentet falder en søndag, der er en dag, hvor toldkontorerne i den pågældende medlemsstat holder lukket, og nævnte kontingent sandsynligvis vil blive opbrugt samme dag, som det åbnes, da toldkontorerne i andre medlemsstater holder åbent om søndagen.
            
         
               3)
            
            
               Toldmyndigheden i en medlemsstat er i andre tilfælde end dem, der er omhandlet i artikel 899, stk. 1, i forordning nr. 2454/93, som ændret ved forordning nr. 214/2007, beføjet til selv at tage stilling til en ansøgning om godtgørelse som omhandlet i artikel 239, stk. 2, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som ændret ved Rådets forordning (EF) nr. 1791/2006 af 20. november 2006, når myndigheden vurderer, at Europa-Kommissionen ikke har begået en uregelmæssighed, og at den omhandlede ansøgning ikke er omfattet af nogen af de andre tilfælde, der er nævnt i artikel 905, stk. 1, i nævnte forordning nr. 2454/93.
            
         
               4)
            
            
               Artikel 239 i forordning nr. 2913/92, som ændret ved forordning nr. 1791/2006, skal fortolkes således, at den kan omhandle den situation, hvor en EU-importør udelukkes fra et toldkontingent, der åbnes på en søndag, fordi toldkontorerne i den medlemsstat, hvor importøren er etableret, holder lukket om søndagen.
            
         
      (1)  EUT C 24 af 30.1.2010.